钦定古今图书集成/明伦汇编/人事典/第019卷 > 《本草纲目》 > 《爪甲附方》
## 钦定古今图书集成/明伦汇编/人事典/第019卷 > 《本草纲目》 > 《爪甲附方》

斩三尸法：《太上元科》云：“常以庚辰日去手爪，甲午日
去足爪。每年七月十六日，将爪甲烧灰，和水服之，三
尸九虫皆灭，名曰斩三尸。一云：甲寅日三尸游两手，
剪去手爪甲。甲午日三尸游两足，剪去足爪甲，
消除脚气。每寅日割手足甲，少侵肉，去脚气。”〈外台秘要〉
《破伤》中风，手足十指甲，香油炒研，热酒调呷服之，汗
出便好。

《普济》：“治破伤风，手足颤掉，搐摇不已。用人手足指甲
烧存性六钱，姜制南星、独活、丹砂各二钱，为末。分作
二服，酒下立效。”

《阴阳易病》：用手足爪甲二十片，中衣裆一片，烧灰，分
三服，温酒下。男用女，女用男。

胞衣不下：取本妇手足爪甲烧灰酒服，即令有力妇
人抱起，将竹筒于胸前赶下。〈圣惠方〉